उमंग के साथ टोंक स्थापना महोत्सव शुरू
उमंग,उल्लास एवं भाईचारे के संदेश के साथ गुरुवार को तीन दिवसीय टोंक स्थापना दिवस का शुभारंभ पुरानी टोंक स्थित गढ़ में पूजा-अर्चना के बाद हुआ। इस मौके पर आयोजित कार्यक्रम में विधायक अजीत सिंह मेहता ने कहा कि टोंक की स्थापना ख्वाजा रामसिंह ने की और उसको आगे बढाने में निश्चित रुप से सभी का योगदान रहा। उन्होंने टोंक के विकास के लिए सभी के सहयोग की अपेक्षा करते हुए टोंक स्थापना महोत्सव उल्लास के साथ मनाए जाने पर जोर दिया।
कलेक्टर गजेंद्र सिंह राठौड़ ने कहा कि इतिहास में कई अच्छे कार्य हुए हैं, हमें इतिहास के अच्छाइयां ग्रहण करके भविष्य को खुशहाल बनाना चाहिए। उन्होंने कहा कि हमारे पूर्वज बात के पक्के हुआ करते थे, हमें भी ऐसा ही करना चाहिए। उन्होंने टोंक महोत्सव से सभी वर्ग के लोगों को जोड़ने एवं सभी को साथ लेकर चलने पर जोर दिया। समाजसेवी राजीव सिंहल ने टोंक स्थापना दिवस के बारे में जानकारी देते हुए उनके पिता हनुमान सिंहल के योगदान को प्रतिपादित किया। कार्यक्रम में प्रदीप पंवार ने ख्वाजा की उपाधि के बारे में जानकारी दी।
कार्यक्रम में हनुमान सिंह सोलंकी एवं गढ़ परिवार की ओर से सभी मेहमानों का मालाएं पहनाकर एवं साफे बांधकर स्वागत किया गया। इस मौके पर सभापति लक्ष्मी जैन, प्रधान जगदीश गुर्जर, एसडीएम सूरज सिंह नेगी, गिरदावर प्रहलाद सिंह, जिला परिषद सदस्य खुशबू कंवर, कुलदीप सिंह राजावत, पृथ्वी सिंह राजावत, सुरेश बुंदेल, संजीव सिंहल, अजीत सिंहल, महादेव गिदवानी, केदार विजयवर्गीय, दुर्गेश गुप्ता, अशोक बैरवा, मनीष तोषनीवाल, माणकचंद सौदा, बैणी प्रसाद जैन, चंद्रवीर सिंह चौहान, माधो विनोद कंवर, पार्षद नगीना बी, मोहम्मद अजमल, विजय राजन आदि मौजूद थे।
आजहोंगे कई कार्यक्रम
टोंकस्थापना दिवस के उपलक्ष्य में शुक्रवार को खेल स्टेडियम में दोपहर साढ़े 12 बजे बैडमिंटन, उसके बाद वालीबॉल, दोपहर 2 बजे रस्साकशी, 3 बजे म्यूजिकल चेयर कॉम्पिटिशन, शाम छह बजे ड्रीम्स स्कूल गुलजार बाग में वॉयस ऑफ टोंक एवं डांस ऑफ टोंक कार्यक्रम होगा।
टोंक स्थापना महोत्सव के तहत सूचना केंद्र से शोभायात्रा मुख्य बाजार होते हुए नेहरू पार्क तक निकाली गई। इसमें सजे धजे ऊंट घोड़े थे, वहीं पुलिस का बैंड सारे जहां से अच्छा हिंदुस्तां हमारा, सहित कई मधुर धुन बजाता हुआ चल रहा था। महिलाएं सिर पर कलश लिए रंगबिरंगे राजस्थानी परिधानों में शोभायात्रा की शोभा बढ़ा रही थीं। उसके पीछे विधायक अजीत सिंह मेहता, कलेक्टर गजेंद्र सिंह राठौड़, सभापति लक्ष्मी जैन, टोंक महोत्सव समिति के सुजीत कुमार सिंहल, गोवर्धन हिरोनी, पार्षद कविता सिंहल, मोहम्मद अजमल, राजीव अग्रवाल, नफीस खान, देवेंद्र भारती सहित कई महिलाएं एवं पुरुष उल्लासित शोभायात्रा को आकर्षक बनाए हुए थे।
टोंक . पुरानीटोंक स्थित गढ़ में आयोजित कार्यक्रम में विधायक अजीत सिंह, कलेक्टर गजेंद्र सिंह, अधिकारी एवं जनप्रतिनिधि। शोभायात्रा में कलश लेकर जाती महिलाएं।
hin_Deva hin_Deva hin_Deva awa_Deva hin_Deva hin_Deva hin_Deva awa_Deva